iraklixyz/georgian-wikipedia-cleaned huggingface dataset:
გაეროს უშიშროების საბჭოს რეზოლუცია 649

გაეროს უშიშროების საბჭოს რეზოლუცია 649 მიღებულია 1990 წლის 12 მარტს,რომელიც განიხილავს გენერალური მდივნის მოხსენებას კვიპროსის ორი თემის ლიდერს შორის გამართული ბოლო შეხვედრის შესახებ. საბჭომ, 367-ის (1975) გათვალისწინებით, მწუხარება გამოთქვა იმის გამო, რომ კვიპროსში გაეროს სამშვიდობო ძალების ჩამოყალიბებიდან 25 წლის გასვლის მიუხედავად, არსებული ვითარების გადაჭრის გზა კვლავ არ არის ნაპოვნი.

საბჭომ განსაკუთრებით ხაზგასმით დაადასტურა 1977 და 1979 წლებში ბერძნულ-კვიპროსული და თურქულ-კვიპროსული თემების ლიდერებს შორის გამართული შეხვედრები, რომლებზეც მათ აიღეს ვალდებულება, ჩამოეყალიბებინათ ორთემიანი „კვიპროსის ფედერაციული რესპუბლიკა“. საბჭომ მოუწოდა ორივე მხარეს, გენერალურ მდივანთან ერთად გააგრძელონ ძალისხმევა ფედერაციის შექმნისთვის ორმხრივად მისაღები გზის საპოვნელად და მოუწოდა მათ, დაასრულონ მუშაობა 1989 წელს შეთანხმებულ საერთო დოკუმენტზე.

649-ე რეზოლუციამ დაავალა გენერალურ მდივანს, წარუდგინოს წინადადებები ორივე ლიდერს არსებული ვითარების გამოსასწორებლად და 1990 წლის 31 მაისისთვის მოამზადოს ანგარიში გამართული დისკუსიების პროგრესის შესახებ.
ლუციუს ფირმანუს ტარუციუსი

ლუციუს (გაიუს) ფირმანუს ტარუ(ნ)ციუსი (; დ. უცნობია — . ძვ. წ. 86) — ძველი რომაელი ფილოსოფოსი, მათემატიკოსი და ასტროლოგი.

ტარუციუსი მარკუს ტერენციუს ვარონისა და ციცერონის ახლო მეგობარი იყო. ვარონის თხოვნით, ტარუციუსმა რომულუსის ჰოროსკოპი აიღო. რომის დამაარსებლის სიცოცხლისა და გარდაცვალების გარემოებების შესწავლის შემდეგ, ტარუტიუსმა გამოთვალა, რომ რომულუსი დაიბადა 24 მარტს (როდესაც თარიღი სწორად არის ნათარგმნი ეგვიპტური კალენდრიდან) მეორე ოლიმპიადის მეორე წელს (ანუ ძვ. წ. 771 წელს). მან ასევე გამოთვალა, რომ რომი დაარსდა ძვ. წ. 754 წლის 4 ოქტომბერს, დღის მეორე და მესამე საათებს შორის (პლუტარქე, რომ., 12; ციცერონი, ., . 47.). ამ თარიღის დაბნელებასთან სიახლოვეს განიხილავდა სკალიგერი.

ხსოვნა
მის პატივსაცემად, მთვარის ერთ-ერთ კრატერს დაარქვეს ტარუნციუსი.
ტარუნციუსის ჯაჭვი

ტარუნციუსის ჯაჭვი — კრატერების ჯაჭვი მთვარეზე. მდებარეობს მთვარის ხილული მხარის ჩრდილო-აღმოსავლეთ ნაწილში. სახელი ეწოდა, ჯაჭვის მახლობლად არებული ტარუნციუსის მიხედვით (დაამტკიცა საერთაშორისო ასტრონომიულმა კავშირმა 1985 წელს).

ჯაჭვის აღწერა
ტარუნციუსის ჯაჭვის სიგრძე 69.24 კმ-ია. იგი მდებარეობს ტარუნციუსის სამხრეთ-აღმოსავლეთით და გადაჭიმულია ჩრდილო-დასავლეთიდან — სამხრეთ-აღმოსავლეთის მიმართულებით. ტარუნციუსის ჯაჭვის უკიდურესი სელენოგრაფიული კოორდინატებია: დასავლეთი და აღმოსავლეთი .
ტიმოქარისი

ტიმოქარის ალექსანდრიელი (; დ. ძვ. წ. 320, ალექსანდრია — ძვ. წ. 260) — ძველი ბერძენი ასტრონომი.

არისტილოსთან ერთად მან შეადგინა ანტიკურ ისტორიაში პირველი ვარსკვლავური კატალოგი ძვ. წ. 296-დან 272 წლამდე. ციური კოორდინატების გაზომვისას, არისტილოსი და ტიმოქარისი იყენებდნენ ეკვატორულ წრეებს, რომლებიც ბაბილონური წესით 60 ნაწილად იყო დაყოფილი. კოორდინატები იყო ეკლიპტიკური განედი და ეკლიპტიკური გრძედი, რომლებიც იზომებოდა კაშკაშა ვარსკვლავებიდან. ეს დაკვირვებები მოგვიანებით გამოიყენეს ჰიპარქემ და პტოლემემ ბუნიობის პრეცესიის დასადგენად და მისი პარამეტრების დასაზუსტებლად.

ძვ. წ. 295-დან 283 წლამდე ტიმოქარისი აკვირდებოდა მთვარისა და ვენერას პოზიციებს ფიქსირებულ ვარსკვლავებთან მიმართებაში.

ხსოვნა
მის პატივსაცემად, მთვარის ერთ-ერთ კრატერს დაარქვეს ტიმოქარისი.
ტიმოქარისის ჯაჭვი

ტიმოქარისის ჯაჭვი — კრატერების ჯაჭვი მთვარეზე. მდებარეობს მთვარის ხილული მხარის ჩრდილო-დასავლეთ ნაწილში. სახელი ეწოდა, ჯაჭვის მახლობლად არებული ტიმოქარისის მიხედვით (დაამტკიცა საერთაშორისო ასტრონომიულმა კავშირმა 1985 წელს).

ჯაჭვის აღწერა
ტიმოქარისის ჯაჭვის სიგრძე 48.37 კმ-ია. იგი მდებარეობს ტიმოქარისის ჩრდილოეთით და გადაჭიმულია ჩრდილოეთიდან — სამხრეთის მიმართულებით. ტიმოქარისის ჯაჭვის უკიდურესი სელენოგრაფიული კოორდინატებია: დასავლეთი და აღმოსავლეთი .
გაეროს უშიშროების საბჭოს რეზოლუცია 650

გაეროს უშიშროების საბჭოს რეზოლუცია 650 მიღებულია 1990 წლის 27 მარტს. 637 (1989) და 644 (1989) რეზოლუციების გათვალისწინებით, უშიშროების საბჭომ მხარი დაუჭირა გენერალური მდივნის მოხსენებას და მიიღო გადაწყვეტილება გაეროს დამკვირვებელთა ჯგუფის ცენტრალურ ამერიკაში გაფართოების შესახებ, ნიკარაგუაში „კონტრასის“ ძალების დემობილიზაციის მიზნით.

-ს პერსონალის რაოდენობა კიდევ 800 თანამშრომლით გაიზარდა, მათ შორის დაემატა ვენესუელის საბრძოლო ბატალიონი და დაცვის ქვედანაყოფები ჰონდურასში იარაღის განადგურების პროცესის ზედამხედველობისთვის. საბჭომ ასევე გასცა ნებართვა ჯგუფის რიგებში შეიარაღებული პერსონალის დამატებაზე და სთხოვა გენერალურ მდივანს, რეგულარულად მიაწოდოს ინფორმაცია საბჭოს რეზოლუციის იმპლემენტაციის (აღსრულების) შესახებ.
გაეროს უშიშროების საბჭოს რეზოლუცია 651

გაეროს უშიშროების საბჭოს რეზოლუცია 651 მიღებულია 1990 წლის 29 მარტს.598-ე (1987), 619-ე (1988), 631-ე (1989) და 642-ე (1989) რეზოლუციების გათვალისწინებისა და გენერალური მდივნის, ხავიერ პერეს დე კუელიარის მოხსენების განხილვის შემდეგ, რომელიც ეხებოდა გაეროს ირან-ერაყის სამხედრო დამკვირვებელთა ჯგუფს, საბჭომ გადაწყვიტა:

(ა) მოუწოდოს როგორც ირანს, ისე ერაყს, აღასრულონ 598-ე რეზოლუცია;
(ბ) კიდევ ექვსი თვით, 1990 წლის 30 სექტემბრამდე გააგრძელოს გაეროს ირან-ერაყის სამხედრო დამკვირვებელთა ჯგუფის მანდატი;
(გ) დაავალოს გენერალურ მდივანს, ამ ვადის ამოწურვისას წარადგინოს ანგარიში არსებული ვითარებისა და 598-ე რეზოლუციის იმპლემენტაციისთვის გატარებული ღონისძიებების შესახებ.
გაეროს უშიშროების საბჭოს რეზოლუცია 652

გაეროს უშიშროების საბჭოს რეზოლუცია 652 ერთხმად მიიღეს 1990 წლის 17 აპრილს. მას შემდეგ, რაც საბჭომ განიხილა ნამიბიის რესპუბლიკის განაცხადი გაეროში გაწევრიანების შესახებ, გასცა რეკომენდაცია გენერალური ასამბლეის მიმართ, რათა ნამიბია მიღებული ყოფილიყო ორგანიზაციაში.

ნამიბია გაერთიანებული ერების ორგანიზაციის 160-ე წევრი გახდა 1990 წლის 23 აპრილს. მანამდე ის იყო გერმანიის კოლონია, შემდგომში კი, 75 წლის განმავლობაში, მას სამხრეთ აფრიკა მართავდა სამხრეთ-დასავლეთ აფრიკის მანდატის ფარგლებში. რეზოლუციის მიღებისას აშშ-ის ელჩმა თომას რ. პიკერინგმა განაცხადა: „ნამიბიის დაბადება ხანგრძლივი და რთული იყო, მაგრამ ახლა ჩანს, რომ ვარსკვლავი, რომლის ქვეშაც იგი ამქვეყნად მოვიდა, კაშკაშა ნათებით ანათებს“.
გაეროს უშიშროების საბჭოს რეზოლუცია 653

გაეროს უშიშროების საბჭოს რეზოლუცია 653 ერთხმად მიიღეს 1990 წლის 20 აპრილს. მას შემდეგ, რაც საბჭომ გაიხსენა 644-ე (1989) და 650-ე (1990) რეზოლუციები, მხარი დაუჭირა გენერალური მდივნის მოხსენებას და გასცა ნებართვა ცენტრალურ ამერიკაში გაეროს დამკვირვებელთა ჯგუფის მანდატის ახალი დამატებების შესახებ.

მანდატის დამატება, რომელიც ნიკარაგუის მთავრობასა და კონტრასებს შორის გამართული დისკუსიების შედეგად შემუშავდა, მოიცავდა წინადადებას ნიკარაგუის ტერიტორიაზე ხუთი „უსაფრთხოების ზონის“ შექმნის შესახებ, რომელთა ფარგლებშიც კონტრასების დემობილიზაცია განხორციელდებოდა.

რეზოლუცია ასევე სთხოვდა გენერალურ მდივანს, წარედგინა ანგარიში საბჭოს წინაშე მიმდინარე მანდატის დასრულებამდე, 1990 წლის 7 მაისამდე.
გაეროს უშიშროების საბჭოს რეზოლუცია 654

გაეროს უშიშროების საბჭოს რეზოლუცია 654 ერთხმად მიიღეს 1990 წლის 4 მაისს. 637-ე (1989), 644-ე (1989), 650-ე (1990) და 653-ე (1990) რეზოლუციების გახსენების შემდეგ საბჭომ მხარი დაუჭირა გენერალური მდივნის მოხსენებას და მიიღო გადაწყვეტილება ცენტრალურ ამერიკაში გაეროს დამკვირვებელთა ჯგუფის მანდატის კიდევ ექვსი თვით, 1990 წლის 7 ნოემბრამდე გაგრძელების შესახებ.

მანდატის გაგრძელების გადაწყვეტილება მიიღეს საბჭოს იმ დათქმით, რომ ნიკარაგუაში კონტრასებისა და სხვა მოწინააღმდეგე ძალების დემობილიზაციის პროცესი 1990 წლის 10 ივნისისთვის დასრულდებოდა. რეზოლუციაში ასევე აღინიშნა დამკვირვებელთა ჯგუფის ფინანსური ხარჯების მიმართ სიფხიზლის შენარჩუნების აუცილებლობა, გაეროს სამშვიდობო ძალებზე გაზრდილი მოთხოვნის გათვალისწინებით.

საბჭომ დააფასა გენერალური მდივნის ძალისხმევა ელ-სალვადორში მიმდინარე კონფლიქტის მოსაგვარებლად, რომელიც ეხებოდა ელ-სალვადორის მთავრობასა და ფარაბუნდო მარტის ეროვნულ-განმათავისუფლებელ ფრონტს შორის დაპირისპირებას. საბჭომ ასევე სთხოვა მას, 1990 წლის 10 ივნისამდე წარედგინა ანგარიში დემობილიზაციის პროცესის დასრულების შესახებ.
რელსშესადუღებელი საწარმო

რელსშესადუღებელი საწარმო — სალიანდაგო მეურნეობის საწარმო, რომელშიც ადუღებენ ახალ რელსებს სარელსო წნულებში უპირაპირო ლიანდაგებისთვის, არემონტებენ (ადუღებენ და დაადუღებენ) ძველვარგის რელსებს, მათ შორის რკინიგზის ლიანდაგში არსებულებს, ასევე ასრულებენ სხვა სახის შესადუღებელ-დამდუღებელ სამუშაოებს, ლიანდაგში აღმოფხვრიან რელსების ტალღობრივ ცვეთას რელსსახეხი მატარებლების დახმარებით.

ისტორია
პირველი რელსშესადუღებელი საწარმოები საბჭოთა კავშირში გამოჩნდა 1940-იანი წლების დასაწყისში, როდესაც გერმანია-საბჭოთა კავშირის ომის დროს შეიქმნა რელსშემდუღებელი მატარებლები, რომელთა შემადგენლობაში ჩაერთო ვაგონები ტექნოლოგიური მოწყობილობებით. მოგვიანებით ორგანიზირდა აუცილებელი ტექნოლოგიური მოწყობილობებით აღჭურვილი ქარხნული ტიპის სტაციონარული საწარმოები სპეციალური საწარმოო შენობებით და კომპლექსური ცეხებით, ნახევრადავტომატური ნაკადური ხაზებით რელსების შედუღებისა და რემონტისთვის ყველა სახის ოპერაციების შესასრულებლად.

სამუშაოთა ტექნოლოგიები
ყველაზე უფრო ხშირად რელსშესადუღებელ საწარმოებში მოიხმარება რელსების ელექტროკონტაქტური შედუღება. ტექნოლოგიურ ხაზებზე ამუშავებენ მთელ სიგრძეზე უწრთობ, მთლიან- და ზედაპირულად-ნაწრთობ რელსებს, ახალ და ძველვარგისებს, ასევე წნულებად ადუღებენ სიგრძით 800 მეტრამდე რელსებს. ბევრ რელსშესადუღებელ საწარმოებში ახორციელებენ ძველვარგისი რელსების რენოვაციას, რომლებსაც შემდგომ ადუღებენ წნულებად ან იყენებენ რგოლურ ლიანდაგებში შესაცვლელად. ლიანდაგში რელსების გასარემონტებლად, სარელსო წნულის ახალი რელსების ამოჭრილი დეფექტური ნაწილის ნაცვლად ჩასადუღებლად რელსშესადუღებელ საწარმოებს აქვთ საველე ტიპის კონტაქტურ-შესადუღებელ თავიანი გადასატანი რელსშესადუღებელი მანქანები . მთელ რიგ რელსშესადუღებელ საწარმოებში იზოპირაპირებისათვის ამზადებენ რელსებს წებოჭანჭიკებიანი შემაერთებლებით.

საქართველოში არსებობს ერთი რელსშესადუღებელი საწარმო, რომელიც მდებარეობს ქალაქ თბილისში, რკინიგზის სადგურ თბილისი-საკვანძოში (მეტროს სადგურ „სამგორის“ ჩასასვლელ-ამოსასვლელთან), რომლსაც გააჩნია მისასვლელი ლიანდაგი ამ სადგურიდან და შეადგენს დაახლოებით 3 კმ-ს ლილოს მიმართულებით. 2005 წლამდე იგი იმყოფებოდა შპს „საქართველოს რკინიგზის“ ბალანსზე, ხოლო შემდეგ იგი გახდა კერძო საწარმო და ასრულებს რკინიგზის დაკვეთებსაც. აქ მზადდება სარელსო წნულები სიგრძით 200 გრძივე მეტრი, იტვირთება რელსებმზიდ შემადგენლობაზე და ელმავლის საშუალებით მიემართება საქართველოს რკინიგზის მიერ დაკვეთილ ადგილას, ხოლო შემდეგ ფანჯარაში თბომავლის საშუალებით ჩამოიცლება. ის ასევე რკინიგზისთვის ამზადებს 12,5 მეტრიან გადამყვან რელსებს და ამავე სიგრძის რელსებს იზოპირაპირებისათვის წებოჭანჭიკებიანი შემაერთებლით. საწარმო ასევე ლიანდაგში ახორციელებს დეფექტური რელსების ამოჭრა-ჩადუღებას და ახორციელებს დადუღებებს, განსაკუთრებით რელსის თავზე.

მწამოებლობა
რელსების შემადუღებელი ერთი ტექნოლოგიური ხაზის მწარმოებლობა დამოკიდებული მათ საწყის სიგრძესთან შეადგენს 150—220 კილომეტრს წელიწადში.
მარინა ბარამპამა

მარინა ბარამპამა (დ. 1969) — ბურუნდელი პოლიტიკოსი ქალი. 2006 წლის 8 სექტემბერს იგი მეორე ვიცე-პრეზიდენტად აირჩიეს, რომელ თანამდებობაზეც ალის ნზომუკუნდა შეცვალა. აღნიშნულ თანამდებობას ექვსი თვის განმავლობაში იკავებდა, სანამ ჰუსეინ რაჯაბუს მხარდაჭერის გამო თანამდებობიდან დაითხოვდნენ. ადრე იგი „დემოკრატიის დაცვის ეროვნული საბჭო — დემოკრატიის დაცვის ძალების“ (–) წევრი იყო, ამჟამად კი მშვიდობისა და განვითარების კავშირის გენერალური მდივანია.

პოლიტიკური კარიერა
კორუფციისა და ადამიანის უფლებების დარღვევის გამო ვიცე-პრეზიდენტ ალის ნზომუკუნდას გადადგომის შემდეგ, 2006 წლის 8 სექტემბერს, პრეზიდენტმა პიერ ნკურუნზიზამ ამ პოსტზე ბარამპამას კანდიდატურა წარადგინა. მას თითქმის არავინ იცნობდა, რის გამოც ოპოზიციური პარტიის, „ეროვნული პროგრესის კავშირის“ წევრებმა, მის შესახებ ინფორმაციის ნაკლებობის გასაპროტესტებლად კენჭისყრა დატოვეს. შემდგომში ისინი ამტკიცებდნენ, რომ ბარამპამას არჩევა ბათილი იყო, რადგან მათი წევრების გარეშე კენჭისყრაზე ქვორუმის შესაქმნელად ხმების საკმარისი რაოდენობა არ დაგროვდა.

2007 წლის 8 თებერვალს ნკურუნზიზამ იგი თანამდებობიდან დაითხოვა; პრეზიდენტმა ამის მიზეზად დაუმორჩილებლობა და უპასუხისმგებლობა დაასახელა. ბარამპამა „დემოკრატიის დაცვის ეროვნული საბჭო — დემოკრატიის დაცვის ძალების“ (–) ყოფილი თავმჯდომარის, ჰუსეინ რაჯაბუს მხარდამჭერი იყო. რაჯაბუ პრეზიდენტმა თავმჯდომარის პოსტიდან ბარამპამას დათხოვნამდე ცოტა ხნით ადრე გადააყენა. მოგვიანებით რაჯაბუ დააპატიმრეს და სახელმწიფო გადატრიალების მცდელობისთვის 13-წლიანი პატიმრობა მიუსაჯეს.

მოგვიანებით მან მხარდაჭერა მშვიდობისა და განვითარების კავშირს გამოუცხადა და 2015 წლისთვის პარტიის გენერალური მდივანი გახდა. ბურუნდიში დაწყებული არეულობისა და ძალადობის ესკალაციის, ასევე პარტიის სპიკერის, პატრის გაჰუნგუს მკვლელობის შემდეგ, ბარამპამას სიცოცხლეც საფრთხის ქვეშ იყო. მისი თქმით, ხელისუფლება -ს საფრთხედ აღიქვამდა.
ენერგოსამონტაჟო მატარებელი

ენერგოსამონტაჟო მატარებელი — საწარმოო დაწესებულება, რომელიც ახორციელებს ელექტროგადამცემი ხაზების მშენებლობას რკინიგზის ტრანსპორტზე.

შესრულებული სამუშაოები
ენერგოსამონტაჟო მატარებლის თანამშრომლები ასრულებენ სამუშაოთა კომპლექსს, რომელიც დაკავშირებულია 6, 10, 35 კილოვოლტიანი ძაბვის საჰაერო ხაზების მონტაჟთან და მშენებლობასთან, მათ შორის საკონტაქტო ქსელის საყრდენი ბოძების დაყენებას, უზრუნველყოფენ ყველა ობიექტის ელექტრომომარაგებას, რომლებიც იღებენ ელექტრულ დენს 0,4-10 კილოვოლტიანი ძაბვით, ასევე ამონტაჟებენ სატრანსფორმატორო ქვესადგურების მოწყობილობებს, გამანაწილებელ კვანძებს 6-10 კილოვოლტიანი ძაბვით.

საქართველოში ენერგოსამონტაჟო მატარებლების ბაზები იმყოფებიან „შპს საქართველოს რკინიგზაზე“ დაქვემდებარებულ ყველა დიდ სადგურებში – თბილისში, რუსთავში, ხაშურში, სამტრედიაში და სხვა. ისინი გადასარბენებზე და რკინიგზის სადგურებში ასრულებენ სხვადასხვა სახის სარემონტო და დასარეგულირებად სამუშაოებს, რომლებშიც შედის საკონტაქტო ბოძების, მათზე დამაგრებულ სხვადასხვა სახის მოწყობილობების, საკონტაქტო ხაზის, რიგელების და სხვადასხვა სახის სარემონტო სამუშაოები.

საწარმოს საკუთრება
ენერგოსამონტაჟო მატარებლის განკარგულებაში იმყოფებიან:
სპეციალური მანქანები
მექანიზმები
სატრანსპორტო საშუალებები
ხელის და მექანიზირებული ინსტრუმენტი
საკონტროლო და საზომი ხელსაწყოები
ენერგოსამონტაჟო მატარებლის ტერიტორიაზე არსებობენ:
სტაციონარული კანტორა
ფარეხი
საოსტატოები
ობიექტებზე სამუშაოდ ორგანიზირდება სამუშაოთა მწარმოებელთა პუნქტები, რომლებიც ფლობენ საწარმოო ბაზებს და დროებით საცხოვრებელ ფონდს.
სისხლძარღვოვანი წნულის ქსანთოგრანულომა

სისხლძარღვოვანი წნულის ქსანთოგრანულომა — თავის ტვინის სისხლძარღვოვანი წნულის უსიმპტომო, კეთილთვისებიანი პათოლოგიური წარმონაქმნი, რომელთა აღმოჩენაც, უმეტესად, შემთხვევით ხდება. ქსანთოგრანულომა წარმოიქმნება ქოროიდული წნულის კისტაში ეპითელიუმის მოხვედრით, რომლის ქოლესტერინითა და ლიპიდებით მდიდარი ნაერთების გროვა შთაინთქმება მაკროფაგების მიერ და მიიღება ქაფიანი უჯრედები ყვითელი შესახედაობით (ბერძნ. - ყვითელი). ჩვეულებრივ, მკურნალობა და ბიოფსია არ არის საჭირო. იშვიათად აღწევენ იმ ზომას, რომ გამოიწვიონ ლოკალური მასური ეფექტი ან ინტრაკრანიალური ჰიპერტენზიის სიმპტომები.
ალის ნზომუკუნდა

ალის ნზომუკუნდა (დ. 12 აპრილი, 1966) — ბურუნდელი პოლიტიკოსი ქალი და ყოფილი მეორე ვიცე-პრეზიდენტი 2005 წლის 29 აგვისტოდან 2006 წლის 5 სექტემბრამდე. ეთნიკურად ჰუტუ და დემოკრატიის დაცვის ეროვნული საბჭოს — დემოკრატიის დაცვის ძალების (-) წევრი.

კონსტიტუციის თანახმად, ბურუნდის მეორე ვიცე-პრეზიდენტი პასუხისმგებელია ეკონომიკურ და სოციალურ საკითხებზე. ნზომუკუნდა პრეზიდენტმა პიერ ნკურუნზიზამ 2005 წლის 29 აგვისტოს წარადგინა. მის კანდიდატურას მხარი პარლამენტის ორივე პალატამ დაუჭირა (ეროვნულ ასამბლეაში — 109 მომხრე, არცერთი წინააღმდეგი; ხოლო სენატში — 46 მომხრე, 2 წინააღმდეგი), რის შემდეგაც მან დაუყოვნებლივ დადო ფიცი. ის წარმოშობით ბურუნდის უდიდესი ქალაქიდან და ყოფილ დედაქალაქ ბუჟუმბურიდანაა.

2006 წლის 5 სექტემბერს ნზომუკუნდა მეორე ვიცე-პრეზიდენტის თანამდებობიდან გადადგა. მიზეზად მან მთავრობის მხრიდან კორუფცია და ადამიანის უფლებების დარღვევა დაასახელა. გარდა ამისა, მან ეჭვქვეშ დააყენა იმ სახელმწიფო გადატრიალების მცდელობის ავთენტურობა, რომლის ბრალდებითაც რამდენიმე კვირით ადრე, 21 აგვისტოს, ყოფილი პრეზიდენტი დომიტიენ ნდაიზიე დააპატიმრეს. 2008 წლის იანვარში, პარტიის რიგგარეშე ყრილობაზე, იგი --დან „შიდა დისციპლინური მიზეზების გამო“ გარიცხეს. მმართველმა პარტიამ ასევე გადაწყვიტა მისი გადაყენება ეროვნული ასამბლეის პირველი ვიცე-პრეზიდენტის თანამდებობიდან. 2008 წლის 8 თებერვალს ეროვნულ ასამბლეაში გამოაცხადეს, რომ მისი ადგილი ვაკანტური იყო. --ის საპარლამენტო ფრაქციის თავმჯდომარის, ევარისტე ნდაიშიმიეს განცხადებით, ვინაიდან ნზომუკუნდა პარტიიდან გარიცხეს, იგი აღარ ეკუთვნოდა საპარლამენტო ფრაქციას, „აღარაფერს წარმოადგენდა“ და აღარ ჰქონდა უფლება დაეკავებინა ეროვნული ასამბლეის პირველი ვიცე-პრეზიდენტის თანამდებობა. თუმცა, ასამბლეაში შემავალმა სხვა პარტიებმა ეს გადაწყვეტილება გააპროტესტეს და აღნიშნეს, რომ მსგავსი საკითხი მთლიან ეროვნულ ასამბლეას უნდა გადაეწყვიტა და არა ერთ კონკრეტულ პარტიას. „ბურუნდის დემოკრატიის ფრონტმა“ ნზომუკუნდას წინააღმდეგ ძალის გამოყენების გასაპროტესტებლად ასამბლეის მუშაობაში მონაწილეობა შეაჩერა. თავის მხრივ, ნდაიშიმიემ განაცხადა, რომ საპარლამენტო საქმიანობა პარტიული შიდა დაპირისპირებებით არ უნდა შეფერხებულიყო და მიანიშნა, რომ -ს ნზომუკუნდას დასაცავად ფარული მოტივები ჰქონდა.
გაეროს უშიშროების საბჭოს რეზოლუცია 655

გაეროს უშიშროების საბჭოს რეზოლუცია 655, მიიღეს 1990 წლის 31 მაისს, გაეროს გამყოფი ძალების დამკვირვებელი ძალების შესახებ გენერალური მდივნის მოსაზრების განხილვის შემდეგ, საბჭომ აღნიშნა მისი ძალისხმევა ახლო აღმოსავლეთში გრძელვადიანი და სამართლიანი მშვიდობის დამყარების მიმართულებით.

რეზოლუციით გადაწყდა დაინტერესებული მხარეების მოწვევა დაუყოვნებლივ განეხორციელებინათ რეზოლუცია 338 (1973), განახლდა დამკვირვებელი ძალების მანდატი კიდევ ექვსი თვით 1990 წლის 30 ნოემბრამდე და მოითხოვა, რომ გენერალურმა მდივანმა წარმოადგინოს ანგარიში სიტუაციის შესახებ ამ პერიოდის ბოლოს.
სინაკანტეპეკი

სინაკანტეპეკის მუნიციპალიტეტი ― მუნიციპალიტეტი მეხიკოს შტატში, მექსიკის ცენტრალურ ნაწილში. 2020 წლის აღწერის მიხედვით, მუნიციპალიტეტის მოსახლეობა 203,872 ადამიანს შეადგენს, რაც 2010 წლის მაჩვენებელთან შედარებით 21.5 %-ით მეტია. მუნიციპალიტეტის ფართობია 310.4 კმ². მოსახლეობის სიმჭიდროვეა 656.8 ადამიანი კმ²-ზე. ტერიტორია მეხიკოს შტატის შემადგენლობაში 1826 წელს შევიდა. მუნიციპალიტეტის ადმინისტრაციული ცენტრია სან-მიგელ-სინაკანტეპეკი. მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 50118.
საკუალპანი (მეხიკო)

საკუალპანის მუნიციპალიტეტი ― მუნიციპალიტეტი მეხიკოს შტატში, მექსიკის ცენტრალურ ნაწილში. 2020 წლის აღწერის მიხედვით, მუნიციპალიტეტის მოსახლეობა 13,522 ადამიანს შეადგენს, რაც 2010 წლის მაჩვენებელთან შედარებით 10.6 %-ით ნაკლებია. მუნიციპალიტეტის ფართობია 292.1 კმ². მოსახლეობის სიმჭიდროვეა 46.3 ადამიანი კმ²-ზე. ტერიტორია მეხიკოს შტატის შემადგენლობაში 1824 წლის 6 აგვისტოს შევიდა. მუნიციპალიტეტის ადმინისტრაციული ცენტრია რეალ-დე-მინას-საკუალპანი. მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 50117.
სუმპაუაკანის მუნიციპალიტეტი

სუმპაუაკანის მუნიციპალიტეტი ― მუნიციპალიტეტი მეხიკოს შტატში, მექსიკის ცენტრალურ ნაწილში. 2020 წლის აღწერის მიხედვით, მუნიციპალიტეტის მოსახლეობა 18,833 ადამიანს შეადგენს, რაც 2010 წლის მაჩვენებელთან შედარებით 15.1 %-ით მეტია. მუნიციპალიტეტის ფართობია 202.4 კმ². მოსახლეობის სიმჭიდროვეა 93 ადამიანი კმ²-ზე. ტერიტორია მეხიკოს შტატის შემადგენლობაში 1875 წლის 15 ოქტომბერს შევიდა. მუნიციპალიტეტის ადმინისტრაციული ცენტრია სუმპაუაკანი. მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 50119.
სუმპანგო

სუმპანგოს მუნიციპალიტეტი ― მუნიციპალიტეტი მეხიკოს შტატში, მექსიკის ცენტრალურ ნაწილში. 2020 წლის აღწერის მიხედვით, მუნიციპალიტეტის მოსახლეობა 280,455 ადამიანს შეადგენს, რაც 2010 წლის მაჩვენებელთან შედარებით 75.7 %-ით მეტია. მუნიციპალიტეტის ფართობია 223.6 კმ². მოსახლეობის სიმჭიდროვეა 1,254.3 ადამიანი კმ²-ზე. ტერიტორია მეხიკოს შტატის შემადგენლობაში 1824 წლის 6 აგვისტოს შევიდა. მუნიციპალიტეტის ადმინისტრაციული ცენტრია სუმპანგო-დე-ოკამპო. მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 50120.
ბაგრირი

ბაგრირი — მაჭკატის ტიპი, რომელიც დამახასიათებელია ალჟირის, მაროკოსა და ტუნისისთვის. ეს დესერტი წარმოადგენს პატარა, რბილ, ბრტყელ გამომცხვარ ცომს და მზადდება სემოლინით ან ფქვილით; შესაძლოა ჰქონდეს საწებლის შეწოვისთვის განკუთვნილი პატარა ნახვრეტებიც. ალჟირსა და მაროკოში ბაგრირს ყველაზე ხშირად თაფლსა და კარაქში ავლებენ, თუმცა ზოგჯერ მას ჭრიან და მურაბასთან ერთად მიირთმევენ. იგი პოპულარობით სარგებლობს რამადანის დროს.

ეტიმოლოგია
ამ ტიპის მაჭკატი სხვადასხვა სახელწოდებით არის ცნობილი სხვადასხვა რეგიონში. ეს ლექსიკური მრავალფეროვნება რეცეპტის სიძველეზე მიუთითებს. რაც შეეხება სიტყვას „ბაგრირი“, ლექსიკოლოგი მოჰამედ სბიჰი თავის „მუ'ჯამში“ წერს, რომ კლასიკური არაბული ლექსიკონის მიხედვით „ბაგირი“ არის ის, ვინც სვამს, მაგრამ წყურვილს ვერ იკლავს და ხშირ შემთხვევაში ამ ფრაზას ცხოველის აღსაწერად იყენებენ. ეს სიტყვა დესერტის ღრუბლის მსგავს სტრუქტურასთან ასოცირდება, რადგან ხვრელები აქვს და სხვადასხვა სითხესა თუ საწებელს მარტივად იწოვს.
ტურის ვაგონი

ტურის ვაგონი — რკინიგზის ტრანსპორტის ვაგონი, რომლის დანიშნულებაა ტვირთების და ვაგონების მსვლელობისას თანმხლები ან ლოკომოტივების მომსახურე პირთა გადაადგილება ტურის მგზავრობისას.

ტურის ვაგონები გამოიყენება ლიანდაგის რემომტისა და მომსახურების დანაყოფების მიერ, ასევე სატვირთო მატარებლების მომსახურებისას. სპეციალიზირებული ტურის ვაგონები, რომელთა დანიშნულებაა ჰოპერ-დოზატორული და ოთხღერძიანი დუმპკარებისგან შემდგარი მატარებლების თანხლება, აღჭურვილია დგუშიანი კომპრესორებით, რომლებიც გამოიყენება ქვედა ლუკების ერთდროულად გასახსნელად ან ტვირთის გადმოტვირთვისას ვაგონების ძარების გადმოსაბრუნებლად.

დღეისათვის ტურის ვაგონებად გამოიყენება, როგორც სპეციალურად გამოშვებული, ისევე სამგზავრო პარკის გადაკეთებული სამგზავრო ვაგონები, რეფრეჟერატორული სექციების სამომსახურეო (დიზელის) ვაგონები, სატვირთო დახურული ვაგონები, მათზე გადაწყობილი მოწყობილობებიანი პლატფორმები და სხვები. ასევე შენდება სპეციალური ტურნე მოდულები.

ტურის ვაგონები მოიცავენ კუპეს პერსონალისთვის, სამზარეულო და სააბაზანო ბლოკებს, გამაშრბებლებს, შესანახებს.
ჟორჟ ბრაკი

ჟორჟ ბრაკი (; დ. 13 მაისი, 1882 — გ. 31 აგვისტო, 1963) — საუკუნის მნიშვნელოვანი ფრანგი მხატვარი, კოლაჟისტი, ხატვის ოსტატი, გრავიორი და მოქანდაკე.

ხელოვნებაში მისი სახელი დაკავშირებულია ფოვიზმთან, ასევე - მას მიუძღვის მნიშნველოვანი როლი კუბიზმის განვითარებაში. ბრაკის 1908-1912 წლების შემოქმედება მჭიდრო კავშირშია მისი კოლეგის, პაბლო პიკასოს შემოქმედებასთან.

პიკასოს და ბრაკის კუბისტური ნამუშევრები მრავალი წლის განმავლობაში უაღრესად მსგავსი იყო, თუმცა ბრაკის ნაწილობრივ დაჩრდილა პიკასოს პოპულარობამ და ცნობადობამ.
ტურის მგზავრობა

ტურის მგზავრობა (მიმაგრებული მგზავრობა) — ლოკომოტივის მომსახურება რამდენიმე (ორი, სამი ან ოთხი), მათზე მუდმივად მიმაგრებული ლოკომოტივის ბრიგადებით, რომელთაგან ორი იმყოფება მგზავრობაში, ხოლო დანარჩენები ისვენებენ.

ტურის მგზავრობა — როდესაც მძღოლთა ბრიგადა (ორი ადამიანი) ემსახურება სატვირთო ავტომობილს ან ავტობუსს მთელი სატრანსპორტო საშუალების ცვლის განმავლობაში. იმ დროს, როდესაც მათგან ერთი მართავს ავტომობილს (ავტობუსს), ხოლო მეორე ისვენებს სპეციალურად აღჭურვილ კაბინაში (სალონში) დასაძინებელ ადგილას; ამით მიიღწევა შეფერხებების დროის ეკონომია მძღოლთა დასასვენებლად, რომელიც აუცილებლად თან სდევს მარტო მგზავრობას და შესაბამისად სადღეღამისო გარბენიც შეიძლება გაიზარდოს და ტვირთის (მგზავრთა) ადგილზე მიტანის ვადებიც შემცირდეს.

მეთოდის აღწერა
მგზავრობისას ბრიგადები მუშაობენ რიგების მიხედვით, 8—12 საათით. მუშაობისგან თავისუფალ დროს ბრიგადა ისვენებს მისი მუშაობის მთელ პერიოდში ლოკომოტივთან მიბმულ ტურის ვაგონში. მგზავრობის შემდეგ მუდმივ საცხოვრებელთან ახლო მყოფ სადგურში დაბრუნებისას ბრიგადები იცვლებიან დასვენებული ახალი ბრიგადებით. ტურის მგზავრობა გამოიყენება განსაკუთრებულ შემთხვევებში ახალ გახსნილ სარკინიგზო ხაზებზე ან ახალი მოძრავი შემადგენლობის საგამოცდო მგზავრობისას.

ისტორია
პირველად ტურის მგზავრობა შემოიღეს 1882 წელს ამიერკავკასიის რკინიგზაზე.

გამოყენება
ტურის მგზავრობის პრინციპი ფართედ გამოიყენებოდა გერმანია-საბჭოთა კავშირის ომის დროს ფრონტის გზებზე ორთქლმავლების მომსახურებისათვის გზათა მიმოსვლის სახალხო კომისარიატის განსაკუთრებული კოლონების შემადგენლობაში და ამართლებდა ომის თეატრის რთულ პირობებში. მაგალითად: 1942 წლის მარტში კუიბიშევის რკინიგზაზე მოძრაობის ზომების ამოცანის გადასაჭრელად ტურის მგზავრობისთვის გამოიყო 75 ორთქლმავალი გამთბარი ვაგონებით და 150 სალოკომოტივე ბრიგადა, რითაც გადაზიდვების მდგომარეობა ეგრევე გამოსწორდა.
ყორულდაში (მდინარე)

ყორულდაში — მდინარე საქართველოში, ლენტეხის მუნიციპალიტეტში, მდინარე ზესხოს (ცხენისწყლის მარჯვენა შენაკადი) მარჯვენა შენაკადი.

სათავე აქვს კავკასიონის ქედის სამხრეთ-დასავლეთ კალთებზე, მთა აილამის ახლოს, ზღვის დონიდან 4230 მ-ზე. სიგრძე 12,6 კმ-ია, აუზის ფართობია 74 კმ². საზრდოობს მყინვარის, თოვლის, წვიმის და მიწისქვეშა წყლებით. საშუალო წლიური ხარჯი შესართავთან 1,45 მ³/წმ. წყალდიდობა იცის გაზაფხულ-ზაფხულში, წყალმცირობა — ზამთარში. ყორულდაშის აუზი ხასიათდება ძლიერ დანაწევრებული მაღალმთიან-ნივალური რელიეფით, მოკლე, ღრმა და ვიწრო ხეობებით, ხრამებითა და ეროზიული ნაღარებით.

ყორულდაშის ხეობაში მდებარეობს ამჟამად მოსახლეობისგან დაცლილი მაღალმთიანი სოფლები ყორულდაში და ცანა. მდინარის ხეობაში, აილამის სამხრეთი ფერდობის ძირას 1965 წელს დაარსდა ალპინისტური ბანაკი „აილამა“.